CELEX: C2004/262/85
Language: fi
Date: 2004-10-23 00:00:00
Title: Asia T-312/04: Vittorio Di Buccin 22.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/45
            
         Vittorio Di Buccin 22.7.2004 Euroopan yhteisöjen komissiota vastaan nostama kanne
   (Asia T-312/04)
   (2004/C 262/85)
   Oikeudenkäyntikieli: ranska
   Vittorio Di Bucci, kotipaikka Bryssel, on nostanut 22.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Marc van der Woude ja Valérie Landes.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa oikeudellisen osaston pääjohtajan tekemän päätöksen, joka on vahvistettu ja joka on tullut lainvoimaiseksi nimittävän viranomaisen päätöksellä hylätä oikaisuvaatimus ja jossa hänelle myönnettiin ainoastaan yksi pääosaston etusijapiste vuoden 2003 ylennyskierroksella;
            
         
               —
            
            
               kumoaa nimittävän viranomaisen päätöksen, jossa hänelle ei myönnetty vuoden 2003 ylennyskierroksella yhtäkään erityisetusijapistettä, jotka annetaan ”ylennyskomitean suosituksesta ylimääräisestä toiminnasta toimielimen eduksi”;
            
         
               —
            
            
               kumoaa nimittävän viranomaisen päätöksen, jossa hänelle myönnettiin vuoden 2003 ylennyskierroksella yhteensä 20 pistettä, palkkaluokkaan A5 kuuluvien virkamiesten ansioluettelon vuoden 2003 ylennyskierroksella, luettelon palkkaluokkaan A4 ylennetyistä virkamiehistä vuoden 2003 ylennyskierroksella ja joka tapauksessa päätöksen olla ottamatta häntä mainittuihin luetteloihin;
            
         
               —
            
            
               kumoaa tarvittaessa valituksen hylkäävän päätöksen;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Tässä asiassa esitetyt oikeudelliset perusteet ja pääasialliset perustelut ovat samat kuin asiassa T-311/04, José Luis Buendia Sierra vastaan komissio.